Baba in asblik gevindParamedici, Dean Ramnarain, Selvin Govender en Wasim Hoosen-saiv, by die baba. Foto: Netcare 911 ŉ Lewende pasgebore babaseun is Maandagoggend in ŉ asblik in ŉ badkamer van ŉ gebou in Durban gevind. Chris Botha, woordvoerder van Netcare 911, het gesê paramedici is omstreeks 08:10 na die West Tower-gebou in Dr. Pixley KaSemestraat (Weststraat) ontbied nadat iemand die baba op die tweede verdieping van die gebou gevind het. “Die baba was in twee swartsakke toegedraai en in die asblik gelaat. Die baba het gelewe, maar ŉ tekort aan suurstof gehad. Paramedici het hard gespook om die baba te stabiliseer,” het Botha gesê. Die baba het ná ŉ paar minute begin reageer op behandeling, waarna hy na ŉ nabygeleë hospitaal geneem is vir verdere behandeling. Die polisie ondersoek die voorval.